

**TAPA VALLA 2018. AASTA EELARVE**

**EELNÕU SELETUSKIRI**

**1.Sissejuhatus**

Tapa valla 2018.aasta eelarve koostamisel on lähtutud kohaliku omavalitsuse üksuse finantsjuhtimise seadusest, kohaliku omavalitsuse korralduse seadusest, kohaliku omavalitsuse üksuste ühinemise soodustamise seadusest, haldusreformi seadusest, Eesti territooriumi haldusjaotuse seadusest, Tapa valla põhimäärusest ning valdkondlikest normatiivaktidest, samuti Tamsalu ja Tapa valla eelarvestrateegiatest. Eelarve eelnõu koostamisel on arvesse võetud ka Tamsalu valla ja Tapa valla ühinemislepingu sätteid (<http://www.tapa.ee/documents/100755/14346868/40_VOE_Yhinemisleping_LISA_05.12.2016.pdf/03e753dc-9359-46aa-a687-ffd4f23d7421>) ning Valimisliit Valgejõgi ja Reformierakonna vahel sõlmitud koalitsioonilepingut. Eelarve tulude planeerimisel on arvestatud majanduse hetkeolukorda ja majandusprognoose 2018.aastaks. Valla eelarve koostamisel on olulisteks lähteandmeteks tööhõive prognoosid, keskmise palga ja sealt tulenevalt tulumaksu kasvu prognoosid, samuti riigieelarvest eraldatavad tasandus- ja toetusfondi summad.

Maavalitsuste tegevuse lõpetamisest tulenevalt antakse maavalitsuste ülesanded ministeeriumidele või nende valitsemisala asutustele, kohaliku omavalitsuse üksustele ning kohalikele omavalitsustele ühiseks täitmiseks, kuna Vabariigi Valitsus on otsustanud lõpetada maavalitsuste tegevuse 2018. aasta 1. jaanuarist. Tulenevalt eeltoodust on Tapa valla eelarvesse arvestatud vahendeid riigilt ületulevate ülesannete täitmiseks.

* 1. **Eelarve prioriteedid**

Tapa valla 2018.aasta eelarve on eriline mitmes mõttes. See on ühinemisjärgselt moodustunud uue omavalitsusüksuse esimene eelarve, koondades endiste Tapa ja Tamsalu vallavalitsuste ja allasutuste eelarveid. Teiseks oluliseks eelarvet mõjutavaks muutuseks on maavalitsuste likvideerimisest tulenevalt osade riiklike ülesannete delegeerimine omavalitsustele.

Tulenevalt väliskeskkonna muutustest ning Tamsalu ja Tapa valla ühinemislepingust, on Tapa valla 2018. aasta eelarve prioriteedid järgmised:

* Muudatuste finantseerimine. Haldusreformist tulenevalt rakendub 2018. aasta algusest uus juhtimisstruktuur, korraldatakse ümber valla allasutuste tegevus.
* Spordikooli loomise finantseerimine. Eesmärgiks on käivitada valla spordikooli tegevus septembrist 2018.
* Palkade ja toetuste ühtlustamine. Ühinenud omavalitsuste palgad sarnastel ametikohtadel ning elanikkonnale makstavad sotsiaaltoetused on mõnevõrra erinevad. Ühtlustamine toimub töötajatele ja elanikkonnale soodsamas suunas.
* Õpetajate palga kasv. Riigi poolt on kavandatud vahendeid üldhariduskooli õpetajate ja lasteaiaõpetajate palga kasvuks. Lasteaiaõpetajate palga kasvuks riigieelarvelise toetuse saamise eeltingimuseks on omavalitsuse omapoolne panus.
* Kokkulepitud investeeringute finantseerimine. Investeeringute planeerimisel 2018. aasta eelarves on arvestatud Tapa ja Tamsalu valla eelarvestrateegiat, Tamsalu valla ja Tapa valla ühinemislepingut ning valimisliit Valgejõgi ja Reformierakonna koalitsioonilepingut.

**2. Tulud**

Tapa valla 2018.a eelarve kogutulud on 17 092 609 eurot. Finantseerimistehinguid kavandatakse 2 592 175 eurot (vt tabel 1).

**Tabel 1 Kogutulud**

|  |  |
| --- | --- |
| Tulude eelarve kokku | 17 092 609 |
| FINANTSEERIMISTEHINGUD | 2 592 175 |
| Muutus kassas (kassajääk) | 230 000 |
| Antud laenude tagasimaksed muudelt residentidelt | 72 900 |
| Laenude võtmine muudelt residentidelt | 2 289 275 |
| KOKKU TULUD | 14 500 434 |
| Füüsilise isiku tulumaks | 6 900 000 |
| Maamaks | 262 000 |
| Riigilõivud | 11 000 |
| Muu kaupade ja teenuste müük | 20 000 |
| Rajatiste ja hoonete müük | 10 000 |
| Kaevandamisõiguse tasu | 44 500 |
| Laekumine vee erikasutusest | 18 500 |
| Intressitulud laenudelt | 4 000 |
| KOKKU TULUD TEGEVUSALADELT | 7 230 434 |
| Teede ja tänavate sulgemise maks | 300 |
| Kaupade ja teenuste müük | 845 945 |
| Toetused | 6 384 189 |

Põhitegevuse tuludeks on planeeritud 14 476 434 eurot. Maksutulud moodustavad ligikaudu poole ehk 49,48% (7 162 300 eur) põhitegevuse tuludest, sh tulumaks 47,66% (6 900 000 eur) ja maamaks 1,81% (262 000 eur) ning muud maksutulud 0,01% (300 eur). Toetuseid tegevuskuludeks planeeritakse 6 374 189 eurot, mis moodustab 44,03% eelarve põhitegevuse tuludest. Tasandusfondi osakaaluks toetustest on 28,24% (1 800 000 eur), toetusfondi osakaaluks 62,17% (3 962 954 eur) ja muude toetuste osakaaluks 9,59% (611 235 eur). Tulu kaupade ja teenuste müügist planeeritakse 876 945 eurot, mis moodustab 6,06% põhitegevuse tuludest. Muid tegevustulusid planeeritakse 63 000 eurot, mis moodustab 0,44% tuludest (vt joonis 1).

**Joonis 1. Põhitegevuse tulude osakaal eelarves**

Tulude osakaal eelarves püsib kolme aasta lõikes (2016-2018) suhteliselt stabiilne (vt joonis 2). 2018.aastal kasvab mõnevõrra toetuste ja langeb maksude osakaal. Muutus ei ole tingitud valla majandusliku olukorra halvenemisest, vaid riigieelarvest eraldatavate vahendite suurenemisest seoses õpetajate palgakasvuga ja riiklike kohustuste ületulekuga (toetusfond (lg2). Valla majandusliku toimetuleku paranemist näitab tasandusfondi (lg1) osakaalu vähenemine.

**Joonis 2. Põhitegevuse tulude dünaamika.**

**2.1 Maksutulud.** Tulumaksu laekumist planeeritakse 6 900 000 eurot. Võrreldes 2017. aasta eeldatava laekumisega on kasvuks 7%. Optimistlik prognoos põhineb jätkuval palgakasvu prognoosil ning laekuva üksikisiku tulumaksu omavalitsustele eraldatava osa suurenemisel 11,6 %-lt 11,86%-ni brutotulust.

Maamaksu laekumise prognoosiks on 262 000 eurot, mis moodustab 1,81% põhitegevuse tuludest. Muud maksud (tänavate sulgemise maks) on marginaalse osakaaluga.

**2.2.Tulud kaupade ja teenuste müügist**

Prognoositav tulu kaupade ja teenuste müügist on 876 945 eurot, mis moodustab 6,06% valla põhitegevuse tuludest. Kaupade ja teenuste müük sisaldab riigilõive, tulu haridusasutuste majandustegevusest, tulu kultuuri ja kunstiasutuste majandustegevusest, tulu sotsiaalasutuste majandustegevusest, tulu elamu-ja kommunaalmajanduse tegevusest, tulu korrakaitseasutuse majandustegevusest, tulu üüri- ja renditulult, muu kaupade ja teenuste müügitulu. Loetletuist on suurema osatähtsusega laekumine kultuuri- spordi teenustelt (446 166 eur), haridusteenustelt (lasteaia ja õpilaskohad 351 120 eur), sotsiaalteenustelt (260 100 eur) ning elamu- ja kommunaalmajanduse teenustelt (76 500 eur).

**2.3.Saadavad toetused tegevuskuludeks**

Toetuseid planeeritakse Tapa valla 2018 a eelarves 6 374 189, mis moodustab 44,03% põhitegevuse tuludest. Toetused jagunevad tasandusfondiks, toetusfondiks ning muudeks toetusteks. Tasandusfondi vahendid on regionaalpoliitiline meede ning on ette nähtud riigipoolse toetusena omavalitsuste tulubaasi ühtlustamiseks. Tasandusfondi vahendid ei ole sihtotstarbelised. Tasandusfondi suuruseks planeeritakse 1 800 000 eurot.

Toetusfondi vahendid on mõeldud sihtotstarbeliseks kasutamiseks. 2018a valla eelarves planeeritakse toetusfondi suuruseks 3 962 954 eurot. Toetusfond sisaldab üldhariduskoolide pidamiseks antavat toetust (2 314 349 eur), toetust laste ja noorte huvitegevuse arendamiseks (251 374 eur), lasteaiaõpetajate palgatoetust (110 707 eur), toetust sotsiaalteenuste korraldamiseks (29 000 eur), vajaduspõhist peretoetust (3 000 eur), vahendeid toimetulekutoetuse maksmiseks (145 000 eur), asendus- ja järelhoolduse teenuse toetuseks (574 000 eur), matusetoetust (37 194 eur), puudega lapse toetust (25 000 eur), toetust rahvastikutoiminguteks (1 819 eur), toetust jäätmehoolduse korraldamiseks (22 000 eur) ja toetust kohalike teede korrashoiuks (450 000 eur) vt joonis 3. Toetus üldhariduskoolidele on planeeritud 2017.a tasemel, tegelik eraldus selgub peale riigieelarve vastuvõtmist. Valla eelarves täpsustatakse kõiki toetuse summasid lisaeelarvega.

Muud toetused tegevuskuludeks on valla 2018 a eelarves 611 235 eurot. Muud toetused sisaldavad toetust õppelaenu kustutamiseks (249 eur), ühinemistoetust (569 050 eur), projektitoetust Tapa linnapäevadele (6 636 eur), toetust Tapa linnaraamatukogule (14 000 eur), projektitoetust Porkuni paemuuseumile (20 000 eur) ja koolipiima toetust (1 300 eur).

**Joonis 3 Toetusfondi jaotus**

**2.4.Muud tegevustulud**

Muude tegevustuludena (63 000 eur) planeeritakse eelarves laekumisi kaevandusõiguse tasudelt (44 500 eur) ja vee erikasutuselt ( 18 500 eur).

**3.Kulud**

Tapa valla 2018.a eelarve kogukuludeks on planeeritud 17 092 609 eurot. Tegevuskuludeks planeeritakse 16 204 760 eurot ja finantseerimistehinguteks 887 849 eurot (vt tabel 2).

**Tabel 2 Kogukulud**

|  |  |
| --- | --- |
| KOKKU KULUD | 17 092 609 |
| FINANTSEERIMISTEHINGUD | 887 849 |
| Kohustuste vähenemine | 887 849 |
| Võetud laenude tagasimaksmine muudele residentidele | 887 849 |
| Kapitaliliisingu maksed |  |
| KOKKU KULUD TEGEVUSALADELT | 16 204 760 |
| Materiaalsete ja immat. põhivarade soetam ja renov | 3 445 963 |
| Personalikulud | 7 693 981 |
| Majandamiskulud | 4 068 138 |
| sh. Reservfond | 96 192 |

Põhitegevuse kulud on 12 671 797 eurot. Majandusliku sisu järgi jagunevad kulud „antavad toetused tegevuskuludeks“ (liikmemaksud, sotsiaaltoetused, toetused kultuuri- ja spordiseltsidele, eraldised haridusasutuste toitlustajatele jms) ja muudeks tegevuskuludeks (personali- majandamis- ja muud kulud). Antavate toetuste osakaal valla eelarve põhitegevuse kuludes on 6,42% ja muude tegevuskulude osakaal 93,58%.

Personalikulud moodustavad 64,88% , majandamiskulud 34,30% ja muud kulud 0,82% muudest tegevuskuludest (vt joonis 4).

**Joonis 4 Põhitegevuse kulud majandusliku sisu järgi**

Eelarve kulud jagunevad valdkondlikult üheksaks. 2018.a eelarves on kogukuludest (koos investeeringutega) suurima osakaaluga valdkonnaks haridus 47,10%-ga, järgnevad vaba aeg, kultuur ja religioon 18,24%-ga, sotsiaalne kaitse 11,69%-ga, majandus 10,31%-ga, üldised valitsussektori teenused 6,82%-ga, elamu- ja kommunaalmajandus 4,70%-ga, tervishoid 1,72%-ga, keskkonnakaitse 0,75%-ga ning avalik kord ja julgeolek 0,21%-ga (vt joonis 5).

**Joonis 5 Põhitegevuse kulude valdkondlik osakaal**

**3.1.Üldised valitsussektori teenused**

Üldistele valitsussektori teenustele planeeritakse 2018 a eelarves 1 104 494 eurot (vt tabel 3). Valdava osa valdkonna kuludest moodustab teenistujate ja töötajate palgakulu. Reservfondi suuruseks on 96 192 eurot.

**Tabel 3 Valitsussektori kulud**

|  |  |
| --- | --- |
| 01111 Vallavolikogu | 63 970 |
| 01112 Vallavalitsus | 841 992 |
| 01114 Reservfond | 96 192 |
| 01700 Valitsussektori võla teenindamine | 67 000 |
|  |  |

**3.2.Avalik kord ja julgeolek**

Valdkonna kuludeks planeeritakse 34 419 eurot. Kulud sisaldavad Tamsalu päästekomando tegevust, avaliku ruumi valvekulusid (valvekaamerate rent) ning abipolitseinike tegevustoetust (vt tabel 4).

**Tabel 4 Avaliku korra ja julgeoleku kulud**

|  |  |
| --- | --- |
| 03200 Päästeteenused | 17 235 |
| 03600 Muud avalik kord | 17 184 |
|  |  |

**3.3.Majandus**

Majandusvaldkonna kuludeks planeeritakse 1 671 249 eurot. Siin kajastatakse kulusid valla teede ja tänavate korrashoiuks ja remondiks, ettevõtlustoetuseks, ühistranspordi korralduseks (Tapa bussijaama hoonestusõiguse tasu, Harjumaa ühistranspordi keskuse liikmemaks), valdkonna personalikuludeks, turismi arenduseks, elektrikäidu korraldamiseks ning muudeks üldmajanduslikeks projektideks (Tapa valla üldplaneeringu koostamine, kaasav eelarve). Valdkonna suurim kulu on seotud valla teedega, kuhu planeeritakse 1 292 767 eurot, millest 1 026 267 eurot moodustab investeering (vt tabel 5).

**Tabel 5 Majanduse kulud**

|  |  |
| --- | --- |
| 04120 Ettevõtlustoetus | 5 000 |
| 04210 Põllumajandus | 2 760 |
| 04350 Elektrienergia, vallasutuste ühine käiduleping | 14 292 |
| 04510 Maanteetransport | 1 292 767 |
| 04512 Ühistranspordi korraldus | 36 890 |
| 04730 Turism | 750 |
| 04740 Üldmajanduslikud arendusprojektid | 56 000 |
| 04900 Majanduse haldamine | 262 790 |

**3.4.Keskonnakaitse**

Keskkonnakaitse kulud moodustavad valla eelarves 121 210 eurot. Keskkonnakaitse kulude all kajastatakse Tamsalu ja Tapa jäätmejaama kulusid, prügivedu, maastike hooldust ja korrastamist (vt tabel 6).

**Tabel 6 Keskkonnakaitse kulud**

|  |  |
| --- | --- |
| 05100 Jäätmekäitlus (sh prügivedu) | 63 460 |
| 05400 Maastiku kaitse, haljastus | 57 750 |

**3.5.Elamu- ja kommunaalmajandus**

Elamu- ja kommunaalmajanduse kulusid on planeeritud 762 123 eurot. Siin kajastatakse kulusid valla munitsipaalelamufondile, veevarustuse parendamiseks (Põdrangu veevarustuse ehituse omafinantseering, veevedu Savalduma piirkonda, hajaasustuse programmi toetuseks), valla asulate tänavavalgustuse parendamiseks, hoolduseks ja elektrile, samuti muuks elamu- ja kommunaalmajanduseks (Tamsalu Kommunaali, Lehtse keskuse ja Jäneda lossi haldus), kalmistute haldamiseks, hulkuvate loomadega seotud tegevusteks ja avaliku sauna tegevuskulude toetuseks (vt tabel 7).

**Tabel 7 Elamu- ja kommunaalmajanduse kulud**

|  |  |
| --- | --- |
| 06100 Elamumajanduse arendamine | 36 660 |
| 06300 Veevarustus | 56 600 |
| 06400 Tänavavalgustus | 208 950 |
| 066051 Muu elamu-ja kommunaalmajandus | 162 222 |
| 066052 Jäneda loss | 26 025 |
| 066053 Kalmistud | 66 700 |
| 066054 Hulkuvate loomadega seotud tegevus | 8 220 |
| 066055 Saunad | 767 |
| 066056 VA Tamsalu Kommunaal | 195 979 |

**3.6.Tervishoid**

Tervishoiu kuludeks on planeeritud 27 917 eurot. Valdkonnas kajastatakse Vajangu velskripunti majandamiskulusid, Rakvere Haigla liikmemaks ja osalustasu voodipäevade alusel (vt tabel 8).

**Tabel 8 Tervishoiu kulud**

|  |  |
| --- | --- |
| 07210 Üldmeditsiiniteenused ja Vajangu velskripunkt | 6 617 |
| 07310 Üldhaigla teenused Rakvere Haigla | 21 300 |

**3.7.Vaba aeg, kultuur ja religioon**

Kulusid vabale ajale, kultuurile ja religioonile planeeritakse 2 956 517 eurot, millest 1 000 000 eurot on kavandatud Tapa kultuurikoja rekonstrueerimiseks. Valdkonnas kajastuvad kulud spordiasutuste ja -rajatiste (Tapa, Tamsalu, Jäneda spordihooned, välisrajad ja väljakud) haldamiseks, toetused spordiklubidele ja organisatsioonidele, samuti kulud Tapa valla spordikooli asutamiseks ja haldamiseks (4 kuud), puhkeparkide (Tamsalu 100 tamme esinduspark) arendamiseks, valla noortekeskuste (Tapa, Tamsalu ja Vajangu) tegevuste toetuseks, vaba aja tegevuste toetuseks, valla raamatukogude (Tapa linnaraamatukogu, Tamsalu, Vajangu ja Assmalla raamatukogud) halduskulude katmiseks, valla kultuurihoonete (Tapa kultuurikoda, Tamsalu ja Lehtse kultuurimaja), munitsipaalmuuseumite (Tapa muuseum, Porkuni paemuuseum) halduskuludeks, kirjastamisteenusteks (valla ajalehe toimetamine, kirjastamine ja kojukanne) ning muudeks religiooni- ja ühiskonnateenusteks (tegevustoetus kogudustele) vt tabel 9.

**Tabel 9 Vaba aja, kultuuri ja religiooni kulud**

|  |  |
| --- | --- |
| 081021 Tapa Spordikeskus | 147 257 |
| 081022 Jäneda Spordihoone | 37 620 |
| 081023 Spordirajatised | 9 210 |
| 081024 Toetused spordiklubidele-ja organisatsioonidele | 79 900 |
| 081025 Tamsalu Spordihoone | 290 835 |
| 081026 Tapa valla spordikool | 67 000 |
| 08103 Puhkepargid | 186 000 |
| 081073 Tapa noorsootöö ja noortekeskused | 60 457 |
| 08109 Vaba aja tegevused | 58 076 |
| 082011 Tamsalu raamatukogu | 34 989 |
| 082012 Assamalla raamatukogu | 18 148 |
| 082013 Vajangu raamatukogu | 17 248 |
| 082014 Tapa Linnaraamatukogu | 265 632 |
| 082021 Tapa Kultuurikoda | 1 154 054 |
| 082022 Lehtse Kultuurimaja | 64 590 |
| 082023 Tamsalu Kultuurimaja | 327 960 |
| 082031 Tapa Muuseum | 14 860 |
| 082032 Porkuni Paemuuseum | 49 056 |
| 08300 Kirjastamisteenused | 38 155 |
| 08400 Religiooni- ja muud ühiskonnateenused | 4 170 |

**3.8.Haridus**

Valla eelarvest on planeeritud haridusele 7 632 550 eurot. 2018.aasta eelarvesse on planeeritud riigieelarvest saadavad üldhariduskulud 2017.aasta tasemel. Peale riigieelarvest eraldatavate vahendite täpsustumist korrigeeritakse ka valla eelarvet.

Valdkonna kuludes kajastuvad valla lasteaedade (Tamsalu lasteaed Krõll, Tapa linna lasteaiad Vikerkaar ja Pisipõnn) halduskulud, lasteaia- ja õpilaskohad teistele omavalitsustele, laste päevahoiuteenusteks, valla üldhariduskoolide (Tapa ja Tamsalu Gümnaasium, Jäneda, Lehtse, Tapa vene ja Vajangu põhikoolid), Tapa muusika- ja kunstikooli halduskulud, huvikooli õpilaskohad teistele omavalitsustele, kulutused koolitranspordile ja koolitoidule ning muudeks hariduskuludeks (õpetajate ja õpilaste tunnustamine) vt tabel 10.

2018.a eelarves kavandatakse üldhariduskoolide õpetajate alampalga kasvu 1150 euroni ning lasteaiaõpetajate alampalga kasvu 85%-ni üldhariduskooli õpetaja palgast (eelarves 980 eurot).

**Tabel 10 Hariduse kulud**

|  |  |
| --- | --- |
| 091101 Lasteaed Pisipõnn | 644 655 |
| 091102 Lasteaed Vikerkaar | 330 575 |
| 091103 Tamsalu Lasteaed | 956 033 |
| 091104 Vajangu Põhikool-lasteaiaõpetajad | 50 647 |
| 091105 Lasteaiakohad | 85 000 |
| 091106 Laste päevahoiuteenus | 12 960 |
| 091107 Jäneda Kool-lasteaiaõpetajad | 34 855 |
| 091108 Lehtse Kool-lasteaiaõpetajad | 54 550 |
| 092101 Jäneda Kool haldus | 199 473 |
| 092102 Lehtse Kool haldus | 153 017 |
| 092103 Tapa Vene PK haldus | 1 033 490 |
| 092121 Jäneda Kool põhikooliõpetajad | 133 544 |
| 092122 Lehtse Kool põhikooliõpetajad | 111 663 |
| 092123 Tapa Gümnaasium põhikooliõpetajad | 647 909 |
| 092124 TVPK põhikooliõpetajad | 292 135 |
| 092125 Tamsalu Gümnaasium põhikooliõpetajad | 519 567 |
| 092126 Vajangu põhikooliõpetajad | 52 458 |
| 092127 Vajangu Põhikool haldus | 86 707 |
| 092131 TG gümnaasiumiõpetajad | 184 236 |
| 092132 Tamsalu gümnaasiumiõpetajad | 142 388 |
| 092201 Tapa Gümnaasium haldus | 518 939 |
| 092202 Tamsalu gümnaasium haldus (vald) | 447 604 |
| 092203 Õpilaskohad | 147 000 |
| 095101 Tapa Muusika- ja Kunstikool | 263 980 |
| 095102 Huvikool õpilaskohad | 15 000 |
| 09600 Koolitransport | 126 450 |
| 09601 Koolitoit | 364 465 |
| 09609 Muud hariduse abiteenused | 16 000 |
| 09800 Muu haridus, sh hariduse haldus | 7 250 |

**3.9.Sotsiaalne kaitse**

Sotsiaalse kaitse kulusid planeeritakse eelarvesse 1 894 281 eurot. Valdkonna kuludes sisalduvad eraldised puuetega inimeste sotsiaalkandasutustele, puuetega inimeste sotsiaalsele kaitsele, puuetega inimeste hooldajatoetusele, valla hoolekandeasutuste (Tapa ja Sääse hooldekodu) ülalpidamiseks, hoolekandeteenuste ostmisele teistelt hoolekandeasutustelt, koduteenuste osutamiseks, asendus- ja järelhooldeteenuse (lastekodu kohad) ostmiseks, muudeks eakate sotsiaalkaitse alasteks tegevusteks, muudeks perede ja laste sotsiaalse kaitse kuludeks (sünnitoetus, ranitsatoetus, matusetoetus, isiklik abistaja ja tugiisik), riiklikuks lapsehoiuteenuseks ( näit. puuetega laste transport), vajaduspõhiseks peretoetuseks, eluasemeteenuste osutamiseks sotsiaalsetele riskirühmadele (sotsiaalkorterid), riikliku toimetulekutoetuse maksmiseks ja sotsiaalse kaitse haldamiseks (vt tabel 11).

**Tabel 11 Sotsiaalse kaitse kulud**

|  |  |
| --- | --- |
| 10120 Puuetega inimeste sotsiaalhoolekandeasutused | 768 |
| 101211 Muu puuetega inimeste sots.kaitse | 3 200 |
| 101212 Puuetega inimeste hooldajatoetus | 41 800 |
| 102001 Tapa Hooldekodu | 165 805 |
| 102002 Sääse Hooldekodu | 190 596 |
| 102003 Teenuse ostmine teistelt | 175 000 |
| 102011 Koduteenindus | 108 610 |
| 102012 Muu eakate sotsiaalne kaitse | 66 700 |
| 10400 Asendus-ja järelhooldus | 574 000 |
| 104021 Muu perekondade ja laste sotsiaalne kaitse | 105 340 |
| 104022 Riiklik lapsehoiuteenus | 25 000 |
| 104023 Vajaduspõhine peretoetus | 3 000 |
| 10600 Eluasemeteenused sotsiaalsetele riskirühmadele | 27 710 |
| 10701 Riiklik toimetulekutoetus | 150 672 |
| 10702 Muu sotsiaalsete riskirühmade kaitse | 39 400 |
| 10900 Muu sotsiaalne kaitse, sh sotsiaalse kaitse haldus | 216 680 |

**4.Investeerimistegevus**

2018.aasta Tapa valla eelarves on planeeritud investeerimistegevust 3 436 063 euro ulatuses (vt tabel 12)

**Tabel 12 Investeerimistegevus**

|  |  |
| --- | --- |
| **Investeerimistegevus kokku** | **-3 436 063** |
| Põhivara müük (+) | 10 000 |
| Põhivara soetus (-) | -3 413 963 |
| *sh projektide omaosalus* | -3 413 963 |
| Põhivara soetuseks saadav sihtfinantseerimine (+) | 10 000 |
| Põhivara soetuseks antav sihtfinantseerimine (-) | -20 000 |
| Osaluste ning muude aktsiate ja osade soetus (-) | -32 000 |
| Tagasilaekuvad laenud (+) | 72 900 |
| Finantstulud (+) | 4 000 |
| Finantskulud (-) | -67 000 |

Investeeringute planeerimisel on tuginetud Tapa ja Tamsalu valla eelarvestrateegiatele, Tamsalu ja Tapa valla ühinemislepingule ning teehoiukavadele (vt tabel 13).

**Tabel 13 Investeeringud**

|  |  |
| --- | --- |
| **Investeeringuprojektid** | **2018 eelarve** |
| Teehoiukava elluviimine Tapa | 530 600 |
| Kergliiklusteede projekteerimine ning ehitamine | 260 392 |
| Kaasav eelarve | 20 000 |
| Teehoiukava elluviimine Tamsalu | 235 275 |
| Tänavavalgustuse rajamine Tamsalu | 30 000 |
| Tapa linnakalmistu | 30 000 |
| Porkuni paemuuseum | 27 246 |
| Tapa kultuurikoja renoveerimine | 1 000 000 |
| Tamsalu 100 tamme park | 182 000 |
| Tamsalu kultuurimaja | 163 450 |
| TVPK õppekorpuse renoveerimine | 710 000 |
| Tamsalu gümnaasiumi staadion | 25 000 |
| Tamsalu lasteaia Sääse õppehoone | 200 000 |
| **KÕIK KOKKU** | **3 413 963** |
| *sh toetuse arvelt* | 0 |
| *sh muude vahendite arvelt (omaosalus)* | 3 413 963 |

Esitatud kuid otsustamata investeeringutaotlusi (Tamsalu linna ühendusteed, Tamsalu 100 tamme park) eelarves kavandatud ei ole. Toetuse saamise korral lisatakse investeeringuobjekti maksumus lisaeelarvega.

**5. Finantseerimistegevus**

Kavandatud investeeringute finantseerimiseks planeeritakse võtta laenu 2 289 275 eurot. Võetud laenude tagasimakseteks planeeritakse 887 849 eurot. Kassa jäägi vähenemist kavandatakse -230 000 eurot (vt tabel 14).

**Tabel 14 Finantseerimistegevus**

|  |  |
| --- | --- |
| **Finantseerimistegevus** | **1 401 426** |
| Kohustuste võtmine (+) | 2 289 275 |
| Kohustuste tasumine (-) | -887 849 |
| **Likviidsete varade muutus (+ suurenemine, - vähenemine)** | -230 000 |

Kavandatava laenu võtmisel on eeldatav valla netovõlakoormus 2018 a lõpuks 47,9% (vt tabel 15)

**Tabel 15 Netovõlakoormus**

|  |  |
| --- | --- |
| Netovõlakoormus (eurodes) | 6 940 090 |
| Netovõlakoormus (%) | 47,9% |
| Netovõlakoormuse ülemmäär (eurodes) | 10 827 822 |
| Netovõlakoormuse ülemmäär (%) | 74,8% |
| Vaba netovõlakoormus (eurodes) | 3 887 728 |